EkBass/fiwiki-20250220-pages-articles huggingface dataset:
Penikkajärvi (Kuusamo, eteläinen)

Penikkajärvi on niemien halkoma ylänköjärvi Kuusamossa Pohjois-Pohjanmaan koillisosassa. Sen pinta-ala on 3,4 neliökilometriä. Etäisyys Oulusta on 210 kilometriä itäkoilliseen.Penikkajärvi. Järviwiki. Viitattu 19.6.2022. == Maantiede == Penikkajärven pituus kaakosta luoteeseen on 5,5 kilometriä. Saunaniemi erottaa järven eteläistä ja pohjoista allasta. Niemen jatkeena on pieni saari, joka kaventaa järvenosia yhdistävää salmea. Saunaniemen eteläpuolella sijaitseva Penikkaniemi jakaa järven eteläosaa ja Saunaniemen pohjoispuolella sijaitseva pitkä ja kapea Tuuliniemi jakaa järven pohjoisosaa. Järven luoteisosan jakaa kahtia Piippuniemi. Penikkajärvelle tyypillisistä pitkistä ja kapeista niemistä erottuu pohjoisrannan leveä ja loivapiirteinen Ahvenniemi. Penikkajärven syvin kohta, kymmenen metriä, sijaitsee Saunaniemen ja Tuuliniemen välissä. Penikkajärven laajimmat saaret ovat Kotisaari (noin 2 ha) ja Honkisaari (noin 1 ha). Ne sijaitsevat järven kaakkoisosassa. Järven pohjoisosassa sijaitsee muutamia pieniä saaria, joilta puuttuu karttanimi. Penikkajärven niemillä on maatalousmaata ja haja-asutusta. Järven itäpuolella levittäytyy laaja Penikkakorpi, jonka pohjoispuolella kohoaa Penikkavaara, jonka huippu on noin 430 metriä merenpinnan yläpuolella. Penikkajärveen laskee Hietajoki kaakosta ja useita pieniä lasku-uomia järven tuntumassa sijaitsevilta pieniltä järviltä ja suoalueilta. Penikkajärven luusua sijaitsee järven luoteisrannan Niskaniemen kohdalla, josta alkaa luoteeseen Iijärven (254,2 metriä mpy) Penikkalahteen virtaava Penikkajoki. Alle kaksi kilometriä Penikkajärveltä etelään sijaitsee Kallioluoma. Järvien välistä kulkee yhdystie 18846. Penikkajärven vesitilavuus on 12 337 000 kuutiometriä. Penikkajärvi (61.345.1.002) kuuluu Penikkajoen valuma-alueeseen (61.345), joka on kolmannen jakovaiheen vesistö Iijoen vesistössä (61). Toinen jakovaihe on Iijärven valuma-alue (61.34) ja ensimmäinen jakovaihe on Iijoen yläosan valuma-alue (61.3). Penikkajoen valuma-alueella on 35 vähintään hehtaarin laajuista vakavettä, joista Penikkajärvi on laajin. Toiseksi laajin on Ahvenjärvi, jota seuraa Iso-Peippi.Penikkajoen valuma-alue (61.345). Järviwiki. Viitattu 19.6.2022. Kuusamossa on toinenkin Penikkajärvi (74.023.1.003). Se sijaitsee Vienan Kemin vesistöalueella noin 20 kilometriä Iijoen vesistön Penikkajärveltä koilliseen. Myös Utajärvellä ja Kittilässä on Penikkajärvi- niminen vakavesi.Penikkajärvi. Järviwiki. Viitattu 19.6.2022. == Lähteet == Luokka:Kuusamon järvet Luokka:Iijoen yläosan valuma-alue
Imants Ziedonis

Imants Ziedonis (3. toukokuuta 1933 – 27. helmikuuta 2013) oli latvialainen runoilija ja kirjailija. Hänen tuotantoonsa kuuluu runouden ohella proosaa, lastenkirjoja ja käännöksiä. == Elämäkerta == Ziedonis syntyi kalastajaperheeseen Jūrmalaan kuuluvassa Slokan kalastajakylässä. Hän opiskeli Latvian yliopistossa 1950-luvulla, minkä jälkeen hän jatkoi opintojaan Moskovassa. Nuoruudessaan hän työskenteli kirjastovirkailijana, tienrakentajana, opettajana ja kirjallisena toimittajana. Ziedonisin esikoisteos Zemes un sapņu smilts ilmestyi 1961. Läpimurtonsa hän teki sitä seuranneilla runokokoelmilla Sirds dinamīts, Motocikls ja Es ieeju sevī. Ziedonis kirjoitti myös proosateoksia. 1970-luvulla hän kiinnostui latvialaisesta kansankulttuurista, joka sittemmin vaikutti hänen tuotantoonsa. Ziedonis kirjoitti myös lastenkirjallisuutta, kuten Krāsainās pasakas. Ziedonis eli suurimman osan elämästään Neuvostoliiton miehittämässä Latviassa, jossa hän onnistui välttämään toisinajattelijan maineen. Ziedonis oli huomattava hahmo Atmoda-liikkeessä ja hän äänesti Latvian uudelleen itsenäistymisen puolesta 1990-luvun alussa. Ziedonisin tuotantoa on käännetty muun muassa englanniksi, liettuaksi, puolaksi, ruotsiksi, saksaksi ja venäjäksi. Ziedonis sai useita palkintoja 1970- ja 1980-luvuilla. Latvian itsenäistymisen jälkeen hän sai myös kansainvälistä tunnustusta. == Lähteet == Luokka:Latvialaiset runoilijat Luokka:Vuonna 1933 syntyneet Luokka:Vuonna 2013 kuolleet
Mainzin tuomiokirkko

Mainzin tuomiokirkko () on tuomiokirkko Mainzissa, Saksassa. Katedraalin rakentaminen aloitettiin oletettavasti 900-luvun lopulla. Myöhempinä vuosisatoina valmistui useita uusia osia. Keskiajalla kirkossa kruunattiin useita Pyhän saksalais-roomalaisen keisarikunnan keisareita. 1870-luvulla kirkkoa kunnostettiin. Elokuussa 1942 katedraalia pommitettiin, ja se oli huonossa kunnossa 1970-luvun puoliväliin. Kirkko on palanut monta kertaa historiassa. Alkuperäisessä muodossaan katedraali oli tyyliltään pääosin romaaninen, mutta myöhemmät kunnostukset ja lisäykset johtivat sulautumiseen muihin tyyleihin. Katedraalin sisällä on muistomerkkejä Mainzin voimakkaille ruhtinaille ja arkkipiispoille. Kirkossa on myös lukuisia taideteoksia, joita on kerätty yli tuhat vuotta. Katedraalissa on myös sisäpiha, jossa on Bonifatiuksen ja Neitsyt Marian patsaat. == Aiheesta muualla == Luokka:Katedraalit Luokka:Mainz Luokka:Saksan kirkot
Jääkiekon 1. divisioonan maailmanmestaruuskilpailut 2023

Jääkiekon 1. divisioonan maailmanmestaruuskilpailut 2023 pelattiin 23. huhtikuuta – 5. toukokuuta 2023. A-lohko pelattiin Isossa-Britanniassa Nottinghamissa 29. huhtikuuta – 5. toukokuuta ja B-lohko Virossa Tallinnassa 23. huhtikuuta – 29. huhtikuuta. A-lohkosta isäntämaa Iso-Britannia ja 22 vuoden tauon jälkeen Puola nousivat jääkiekon maailmanmestaruuskilpailujen A-sarjaan ja Liettua putosi B-lohkoon. B-lohkosta Japani nousi A-lohkoon ja Serbia putosi jääkiekon 2. divisioonan maailmanmestaruuskilpailujen A-lohkoon. == Joukkueet == === Lohko A === * (I) * * * * * === Lohko B === * (I) * * * * * == A-lohkon turnaus == (I) isäntä == B-lohkon turnaus == (I) isäntä == Lähteet == * A-lohkon turnaukset sivut * B-lohkon turnaukset sivut * https://en.pribalt.info/1-division-world-championship Luokka:Jääkiekon 1. divisioonan maailmanmestaruuskilpailut Luokka:Vuoden 2023 jääkiekko Luokka:Yhdistyneen kuningaskunnan jääkiekko Luokka:Viron urheilutapahtumat Luokka:Viron jääkiekko Luokka:Nottinghamin urheilu Luokka:Tallinnan urheilu
Jääkiekon 2. divisioonan maailmanmestaruuskilpailut 2022

Jääkiekon 2. divisioonan maailmanmestaruuskilpailujen 2022 A-lohko pelattiin Kroatiassa Zagrebissa ja B-lohko Islannissa Reykjavíkissa. == Lähteet == Luokka:Jääkiekon 2. divisioonan maailmanmestaruuskilpailut Luokka:Vuoden 2022 jääkiekko
Penikkajärvi

Penikkajärvi tarkoittaa seuraavia: * Penikkajärvi, järvi Kittilässä * Penikkajärvi, järvi Kuusamossa Iijoen vesistössä (eteläisempi Kuusamon Penikkajärvistä) * Penikkajärvi, järvi Kuusamossa Vienan Kemijoen vesistössä (pohjoisempi Kuusamon Penikkajärvistä) * Penikkajärvi, järvi Utajärven Juorkunassa * Penikkajärvi, järvi Ylitornion (Övertorneå) kunnassa Ruotsin Norrbottenissa.
Jääkiekon Suomen Cup 1966

Jääkiekon Suomen Cup 1966 oli seitsemäs Suomen Cup. ==Karsinnat== *Hämeenlinnan Tiikerit – Heinolan Palloilijat -47 7-9 *Helsingin Palloseura – Porvoon Akilles 0-8 *Rauman Säppi – Harjavallan Kuparikiekko 7-3 *Åbo IFK – Salon Palloilijat 6-4 *Rovaniemen Työväen Palloilijat – Rovaniemen Palloseura 1-9 *Upon Pallo – Mikkelin Pallo-Kissat 12-1 *Kouvolan Kiekko -65 – Kuusankosken Puhti 6-5 *Vuoksenniskan Vesa – Kotkan Työväen Palloilijat 1-8 *Karhu-Kissat – Tikkurilan Jää-Veikot 15-6 *Hyvinkään Kiekko-Kissat – Riihimäen Pallonlyöjät 3-6 ==1. kierros== *Pitäjänmäen Tarmo – Karhu-Kissat 4-7 *Tornion Pallo -47 – Rovaniemen Palloseura 5-11 *Raahen Vesa – Oulun Kärpät 7-3 *Lapuan Virkiä – Mäntän Urheilijat 1-6 *Pieksämäen Pallo-Sepot – Mikkelin Palloilijat 4-7 *Kalevan Pallo – Joensuun Kiekko-Pojat 2-4 *Riihimäen Pallonlyöjät – Hämeenlinnan Tarmo 3-5 *Porvoon Akilles – Lahden Reipas 3-5 *Jämsänkosken Ilves – Tappara 2-14 *Jyväskylän Palloilijat – Tampereen Ilves 4-9 *Heinolan Palloilijat -47 – Hämeenlinnan Pallokerho 6-1 *Nokian Urheilijat – Tampereen Kilpa-Veljet 0-3 *Åbo IFK – RU-38 2-4 *Kouvolan Kiekko -65 – Upon Pallo 6-8 *Rauman Säppi – Porin Karhut 6-5 *Kotkan Työväen Palloilijat – Saimaan Pallo 2-7 ==2. kierros== *RoPS – RaVe 4-2 *MU – TK-V 3-9 *HP-47 – HlTarmo 0-2 *JoKP – MP 1-0 (luovutusvoitto) *K-Kissat – Reipas 3-5 *Säppi – RU-38 8-7 *Tappara – Ilves 7-4 *UPallo – SaiPa 6-5 ==3. kierros== *RoPS – HlTarmo 1-0 (luovutusvoitto) *Säppi – Tappara 1-6 *TK-V – JoKP 7-1 *Reipas – UPallo 1-0 (vastalause) ==Välierät== *Tappara – RoPS 1-0 (luovutusvoitto) *TK-V – Reipas 1-4 ==Loppuottelu== *Reipas – Tappara 8-6 ja. (4-3, 0-0, 1-2, 0-0, 3-1) ==Lähteet== * Luokka:Jääkiekon Suomen Cup Luokka:Vuoden 1966 jääkiekko
Jääkiekon Suomen Cup 1965

Jääkiekon Suomen Cup 1965 oli kuudes Suomen Cup. ==Karsinnat== *Joensuun Peli- Toverit – Warkauden Urheilijat 5-7 *Martinniemen Ahmat – Pateniemen Urheilijat 0-1 (luovutusvoitto) *Jämsänkosken Ilves – Vaasan Palloseura 1-0 (luovutusvoitto) *Forssan Palloseura – Riihimäen Pallonlyöjät 5-8 *Upon Pallo – Porvoon Akilles 3-4 *Kuusankosken Puhti – Kouvolan Pallonlyöjät 9-1 *Mikkelin Pallo-Kissat – Pieksämäen Pallo-Sepot 4-6 *Rauman Säppi – Harjavallan Kuparikiekko 13-3 *Åbo IFK – Salon Palloilijat 2-5 *Rovaniemen Palloseura – Oulun Kärpät 4-3 *Lahden Palloseura – Heinolan Palloilijat -47 2-8 *Kotkan Reipas – Kotkan Työväen Palloilijat 7-8 *Joensuun Kiekko-Karhut – Joensuun Kiekko-Pojat 0-10 *Helsingin Ponnistus – Karhu-Kissat 2-17 *Pitäjänmäen Tarmo – Tikkurilan Jää-Veikot 13-9 *Imatran Ketterä – Savonlinnan Pallokerho 4-3 ==1. kierros== *Pateniemen Urheilijat – Rovaniemen Palloseura 1-0 (luovutusvoitto) *Jämsänkosken Ilves - Raahen Vesa 1-0 (luovutusvoitto) *Jyväskylän Palloilijat – Tampereen Kilpa-Veljet 1-7 *Tappara – Tampereen Ilves 12-8 *RU-38 – Tampereen Pallo-Veikot 1-0 (luovutusvoitto) *Rauman Säppi – Rauman Hokki 8-3 *Hämeenlinnan Pallokerho – Rauman Lukko 9-6 *Porvoon Akilles – Lahden Reipas 7-4 *Heinolan Palloilijat -47 – Mikkelin Palloilijat 0-4 *Kuusankosken Puhti – Kotkan Työväen Palloilijat 4-6 *Pieksämäen Pallo- Sepot – Kalevan Pallo 6-5 *Warkauden Urheilijat – Joensuun Kiekko-Pojat 10-8 *Riihimäen Pallonlyöjät – Hämeenlinnan Tarmo 1-6 *Turun Toverit – Salon Palloilijat 1-0 (luovutusvoitto) *Pitäjänmäen Tarmo – Karhu-Kissat 2-3 *Imatran Ketterä – Saimaan Pallo 2-9 ==2. kierros== *JIlves – TK-V 1-7 *Säppi – TuTo 4-5 *PatenUrh – RU-38 3-4 *KTP – Akilles 5-7 *HPK – Tappara 5-8 *PiPS – WU 3-7 *HlTarmo – K-Kissat 2-3 *MP – SaiPa 4-5 ==3. kierros== *TuTo – WU 10-3 *SaiPa – K-Kissat 4-2 *TK-V – Tappara 10-4 *Akilles – RU-38 2-3 ==Välierät== *TK-V – SaiPa 4-8 *RU-38 – TuTo 6-3 ==Loppuottelu== *RU-38 – SaiPa 3-2 ja. (1-0, 0-2, 1-0, 1-0) ==Lähteet== * Luokka:Jääkiekon Suomen Cup Luokka:Vuoden 1965 jääkiekko
Jack Hirschman

Jack Hirschman (13. joulukuutaJack Hirschman, Marxist poet and North Beach fixture, dies at 87 San Francisco Chronicle 1933 BronxJack Hirschman, in Memoriam The Beat Museum – 22. elokuutaJack Hirschman Academy of American Poets 2021 Bronx) oli yhdysvaltalainen runoilija, kielenkääntäjä ja vasemmistolainen aktivisti.Jack Hirschman Poetry Foundation Hän toimi vuosikymmenten ajan kommunistisessa liikkeessä. Hirschman opiskeli vertailevaa kirjallisuudentutkimusta City College of New Yorkissa ja Indianan yliopistossa. Hän sai ensin Bachelor of Arts -arvon vuonna 1955 ja väitteli sitten filosofian tohtoriksi Indianan yliopistosta, jossa julkaisi ensimmäisen runokokoelmansa (A Correspondence of Americans, 1960). Vuonna 1954 Hirschman meni naimisiin City College of New Yorkissa luokkatoverinaan opiskelleen Ruth Epsteinin kanssa; pariskunta sai yhdessä kaksi lasta (David, Celia). Muutettuaan perheineen Indianasta New Hampshireen Hirschman opetti Dartmouth Collegessa. Tämän jälkeen hän pääsi opettamaan vertailevaa kirjallisuudentutkimusta Kalifornian yliopistoon, Los Angelesiin. Sieltä hän joutui erotetuksi sodanvastaisen aktivisminsa tiimoilta. Hirschman oli yllyttänyt opiskelijoita vastustamaan Vietnamin sodan ajan kutsuntoja. Sanojensa mukaan Hirschmanista tuli tässä yhteydessä kommunisti. Hän ei enää palannut akateemiselle uralle. Hänen avioliittonsa Epsteinin kanssa päättyi eroon, mutta hän oli myöhemmin naimisissa runoilija, kalligrafi Agneta Falkin kanssa. Poika David kuoli leukemiaan vuonna 1982. Hirschman oli tuottelias julkaisija, mutta ei julkaissut teoksiaan valtavirtaisten kustantamojen kautta. Tuhatsivuisen merkkiteoksensa The Arcanes hän julkaisi vuonna 2006. Hänen runokokoelmiensa joukossa ovat myös muiden muassa A Correspondence of Americans (1960), Lyripol (1976), Front Lines: Selected Poems (2002) ja All That's Left (2008). Lisäksi Hirschman teki käännöksiä radikaalien runoilijoiden teksteistä eri puolilta maailmaa ja toimitti teoksia, joihin kuuluu Art on the Line: Essays by Artists about the Point Where Their Art and Activism Interest (2003; mukana tekstejä muiden muassa kirjoittajilta Amiri Baraka, Martín Espada, George Grosz, Vladimir Majakovski, Margaret Randall, James Scully ja César Vallejo). Hirschman kuului Union of Street Poets -ryhmään ja oli keskeisessä roolissa Union of Left Writers of San Franciscon perustamisessa. Hän perusti San Francisco International Poetry Festivalin, ja hänestä tuli vuonna 2007 San Franciscon Poet Laureate. == Lähteet == Luokka:Yhdysvaltalaiset runoilijat Luokka:Yhdysvaltalaiset kielenkääntäjät Luokka:Vuonna 1933 syntyneet Luokka:Vuonna 2021 kuolleet
Jääkiekon Suomen Cup 1964

Jääkiekon Suomen Cup 1964 oli viides Suomen Cup. ==1. kierros== *Rovaniemen Palloseura – Lapin Lukko 4-3 *Lieksan Hurtat – Joensuun Kiekko-Karhut 1-2 *Kouvolan Pallonlyöjät – Karhulan Peli-Karhut 4-6 *Helsingin Ponnistus – Pitäjänmäen Tarmo 2-11 *Jämsänkosken Ilves – Mäntän Urheilijat 3-1 *Lahden Sampo – Riihimäen Pallonlyöjät 2-3 *Forssan Palloseura – Salon Palloilijat 3-4 *Mikkelin Pallo-Kissat – Kotkan Reipas 3-2 ==2. kierros== *Karhulan Peli- Karhut – HIFK 3-10 *Tapion Honka – Töölön Vesa 0-8 *Pitäjänmäen Tarmo – Karhu- Kissat 4-3 *Mikkelin Pallo-Kissat – Kotkan Kiri-Pojat 3-8 *Salon Palloilijat – Turun Toverit 0-1 *Jämsänkosken Ilves – Tappara 2-10 *Jyväskylän Palloilijat – Tampereen Kilpa-Veljet 2-6 *Hämeenlinnan Tarmo – Hämeenlinnan Pallokerho 2-7 *Turun Palloseura – Rauman Lukko 0-5 *Rauman Hokki – RU-38 1-13 *Imatran Ketterä – Saimaan Pallo 3-4 *Tampereen Pallo-Veikot – Tampereen Ilves 1-10 *Rovaniemen Palloseura – Oulun Kärpät 0-23 *Martinniemen Ahmat – Raahen Vesa 7-12 *Joensuun Kiekko-Karhut – Joensuun Kiekko-Pojat 1-6 *Riihimäen Pallonlyöjät – Heinolan Palloilijat -47 7-3 ==3. kierros== *Lukko – Ilves 5-1 *TK-V – RU-38 2-3 *TuTo – Vesa 9-3 *Kärpät – RaVe 5-4 *JoKP – SaiPa 6-3 *Tappara – HPK 3-1 *RPL – HIFK 1-11 *Kiri-Pojat – PiTa 4-7 ==4. kierros== *Lukko – JoKP 1-0 *Tappara – PiTa 8-0 *RU-38 – Kärpät 3-8 *HIFK – TuTo 6-4 ==Välierät== *Kärpät – Lukko 2-7 *Tappara – HIFK 6-5 ==Loppuottelu== *Lukko – Tappara 3-2 ==Lähteet== * Luokka:Jääkiekon Suomen Cup Luokka:Vuoden 1964 jääkiekko
Iines Lehkonen

Iines Lehkonen (s. 1999) on suomalainen jalkapalloilija, pelipaikaltaan puolustaja. Hän on Turun Palloseuran kasvatti ja edustaa joukkuetta kaudella 2022. Lehkonen on pelannut myös Kuopion Palloseurassa ja saavuttanut siellä SM-pronssia kaudella 2020. Hänen isänsä on jääkiekkovalmentaja ja -asiantuntija Ismo Lehkonen, veli jääkiekkoilija Artturi Lehkonen ja sisar pesäpalloilija Iina Lehkonen. == Lähteet == Luokka:Suomalaiset jalkapalloilijat Luokka:Vuonna 1999 syntyneet Luokka:Elävät henkilöt
Tuoteplakaatti

Tuoteplakaatti () oli Ruotsissa vuonna 1724 säädetty asetus, jonka mallina oli Englannin purjehdussääntö (). Tuoteplakaatin mukaan ulkomaalaiset laivat saivat tuoda Ruotsiin vain oman maansa tuotteita. Berättelser ur svenska historien (1885-1886). Tuoteplakaatin avulla haluttiin suojella kotimaista tuotantoa merkantilismiksi kutsutun vallitsevan talousopin mukaisesti. Asetus oli ennen kaikkea tarkoitettu englantilaisia ja hollantilaisia kauppiaita vastaan, ja uudessa tilanteessa nämä suuntasivatkin kauppaansa entistä enemmän Venäjälle. Ruotsin oma merenkulku elpyi, vaikkakin hitaasti. Koska monien tuotteiden (viljan ja suolan) tarjonta väheni, niiden hinnat nousivat. Tuoteplakaatin hyöty koitui erityisesti suurten kaupunkien kuten Tukholman kauppiaiden hyväksi. Asetuksen noudattamisesta luovuttiin 1800-luvun alussa. ==Lähteet== Luokka:Ruotsin taloushistoria Luokka:Suomen taloushistoria
Helena Gualinga

Sumak Helena Sirén Gualinga (s. 27. helmikuuta 2002 Pastaza) on suomalais- ecuadorilainen ihmisoikeus- ja ympäristöaktivisti. Gualinga on pohtinut globaaleja ympäristöongelmia koko ikänsä, sillä hän on kasvanut niiden keskellä.Irina Hasala, Turussa ylioppilas­lakin saava Helena Gualinga palaa väli­vuodeksi Amazonian koti­sade­metsiin: ”En tekisi tätä, ellen olisi toiveikas” Helsingin Sanomat 5.6.2021 == Tausta == Gualinga syntyi 27. helmikuuta 2002 Ecuadorissa. Hänen äitinsä Noemí Gualinga on ecuadorilainen ja kuuluu Amazonin alkuperäiskansaan.‘She goes and helps’: Noemí Gualinga, Ecuador’s mother of the jungle Hänen isosisarensa, tätinsä ja isoäitinsä ovat myös tehneet aktivismia. Gualingan isä on suomalainen Anders Sirén.Helena Gualinga: Who is the young voice against climate change? Gualinga vietti lapsuutensa Sarayakun kylässä. Argentiinalainen öljy-yhtiö Compañía General de Combustibles tunkeutui alueelle sen asukkailta kysymättä ja aloitti öljynetsinnät Gualingan ollessa nuori. Useat hänen yhteisönsä johtajat ovat menettäneet henkensä väkivaltaisissa konflikteissa hallitusta ja yrityksiä vastaan. Gualinga asui suuren osan teini-iästään Paraisilla,Svenska YLE: “Vi måste stoppa den fossila industrin”: Åbobon Helena Sirén Gualinga bekämpar oljebolag i Amazonas regnskog mutta asuu nykyään Turussa ja on käynyt ruotsinkielistä Katedralskolan i Åbo -lukiota.HBL: Från Katedralskolan i Åbo till Amazonas – 20-åriga Helena Sirén Gualinga kämpar för urfolken och regnskogen == Aktivismi == Gualingasta on tullut Sarayakun alkuperäiskansojen edustaja, ja hän kertoo öljy-yhtiöiden ja yhteisönsä välisestä konfliktista paikallisesti sekä kansainvälisesti. Hän on esiintynyt Vogue- ja Revista Hogar -lehdissä, ja hän on tehnyt elämästään ja aktivismistaan ​​dokumentin Helena Sarayaku Manta.Helena of Sarayaku Kun YK:n ilmastokokous 2019 pidettiin New Yorkissa, Gualinga oli ulkona satojen eri puolilta maailmaa tulleiden nuorten kanssa. Hän kantoi kylttiä, jossa luki ”Alkuperäiskansojen verta ei tippaakaan enempää.”Suomen Kuvalehti: Oman sademetsän puolesta == Lähteet == ==Aiheesta muualla== * * Luokka:Ecuadorilaiset henkilöt Luokka:Ilmastoaktivistit Luokka:Ulkosuomalaiset henkilöt Luokka:Vuonna 2002 syntyneet Luokka:Elävät henkilöt
Ivan Karpenko-Karyi

Ivan Karpenko-Karyi, kirjailijanimi: Ivan Tobilevytš, (29. syyskuuta 1845 Arsenivka, Bobrynetsin piiri, Hersonin kuvernementti – 15. syyskuuta 1907 Berliini, Saksa) oli tunnettu ukrainalainen näyttelijä ja näytelmäkirjailija. Hänen sisaruksiaan olivat teatterin piirissä toimineet Panas Saksahanskyi, Mykola Sadovskyi, ja Marija Sadovska-Barilotti. Karpenko-Karyi aloitti 14-vuotiaana poliisin palveluksessa. Hän tutustui 1863 Marko Kropyvnytskyihin, ja he alkoivat tuottaa Jelysavethradissa harrastajateatteria. Hän menetti 1883 työpaikkansa oltuaan tekemisissä ukrainalaisten vallankumouksellisten kanssa ja hankittuaan heille passeja. Hän liittyi sitten Myhailo Starytskyin teatteriseurueeseen. Hänet karkotettiin 1884 Novotšerkasskiin, josta hän palasi Ukrainaan 1886 mutta joutui olemaan vielä vuoteen 1889 poliisin tarkkailussa. Vuodesta 1887 siihen asti, kunnes hän 1904 sairastui, hän asui ja kirjoitti maatilallaan. Hän työskenteli myös näyttelijänä, pääasiassa veljensä Panas Saksahanskyn kiertävässä seurueessa. Hän sai kiitosta rooleistaan ukrainalaisissa näytelmissä, joista osan hän oli itse kirjoittanut. Hän hautansa on hänen maatilallaan lähellä Jelysavethradia (nykyisin Kropyvnytskyi). Siellä avattiin vuonna 1956 kirjallinen museo Hutir Nadija. Merkittäviin ukrainalaisiin näytelmäkirjailijoihin kuuluva Karpenko- Kary aloitti kirjoittamisen melko myöhään, ja ensimmäinen novelli Novobranets ja ensimmäinen näytelmä ilmestyivät 1883. Hän kirjoitti kaikkiaan 18 näytelmää, joita on esitetty paljon. Näytelmissä hän kuvaa realistisesti ja tarkasti maalaiselämää ja sosiaalisia suhteita, mutta niissä kuvastuu myös kolonialismi Venäjän hallitsemassa Ukrainassa: köyhyys ja ylikansoitus, vastuuasemassa olevien talonpoikien väärinkäytökset. Joillakin Karpenko-Karyin näytelmillä oli merkittävä vaikutus ukrainalaisen teatterin kehityksessä. Hän hylkäsi tunteikkaan kansanomais-etnografisen lähestymistavan ja melodraaman muodot ja kuvasi sosiaalisia suhteita ja ristiriitoja keskittyen psykologisiin muotokuviin ja henkilöhahmojen kehittymiseen. Näin hän kirjoitti hienoja vuosisadanvaihteen ukrainalaisiin opettavaisiin näytelmiin kuuluvia teoksia, jotka kuvaavat talonpoikien elämää ja loivat perustaa nykyaikaiselle ukrainalaiselle teatterille. Näytelmiä on esitetty ja julkaistu myöhemminkin. ==Lähteet== ==Aiheesta muualla== Luokka:Ukrainalaiset näyttelijät Luokka:Ukrainalaiset näytelmäkirjailijat Luokka:Vuonna 1845 syntyneet Luokka:Vuonna 1907 kuolleet
Anders Fogh Rasmussenin III hallitus

Anders Fogh Rasmussenin III hallitus oli Tanskan hallitus vuosina 2007–2009. Siihen kuuluivat Venstre ja Konservatiivinen kansanpuolue. ==Ministerit== Pääministeri * Anders Fogh Rasmussen (Venstre) 23.11.2007–5.4.2009 Talous- ja elinkeinoministeri * Bendt Bendtsen (Konservatiivinen kansanpuolue) 23.11.2007–10.9.2008 * Lene Espersen (Konservatiivinen kansanpuolue) 10.9.2008–5.4.2009 Ulkoministeri * Per Stig Møller (Konservatiivinen kansanpuolue) 23.11.2007–5.4.2009 Valtiovarainministeri * Lars Løkke Rasmussen (Venstre) 23.11.2007–5.4.2009 Oikeusministeri * Lene Espersen (Konservatiivinen kansanpuolue) 23.11.2007–10.9.2008 * Brian Mikkelsen (Konservatiivinen kansanpuolue) 10.9.2008–5.4.2009 Ilmasto- ja energiaministeri * Connie Hedegaard (Konservatiivinen kansanpuolue) 23.11.2007–5.4.2009 Ympäristöministeri * Troels Lund Poulsen (Venstre) 23.11.2007–5.4.2009 Kulttuuriministeri * Brian Mikkelsen (Konservatiivinen kansanpuolue) 23.11.2007–10.9.2008 * Carina Christensen (Konservatiivinen kansanpuolue) 10.9.2008–5.4.2009 Puolustusministeri * Søren Gade (Venstre) 23.11.2007–5.4.2009 Veroministeri * Kristian Jensen (Venstre) 23.11.2007–5.4.2009 Työministeri * Claus Hjort Frederiksen (Venstre) 23.11.2007–5.4.2009 Kehitysapuministeri * Ulla Tørnæs (Venstre) 23.11.2007–5.4.2009 Tiede-, teknologia ja kehitysministeri * Helge Sander (Venstre) 23.11.2007–5.4.2009 Elintarvike-, maatalous- ja kalastusministeri * Eva Kjer Hansen (Venstre) 23.11.2007–5.4.2009 Opetusministeri ja pohjoismaisen yhteistyön ministeri * Bertel Haarder (Venstre) 23.11.2007–5.4.2009 Hyvinvointiministeri ja tasa-arvoministeri * Karen Jespersen (Venstre) 23.11.2007–5.4.2009 Liikenneministeri * Carina Christensen (Konservatiivinen kansanpuolue) 23.11.2007–10.9.2008 * Lars Barfoed (Konservatiivinen kansanpuolue) 10.9.2008–5.4.2009 Terveysministeri * Jakob Axel Nielsen (Konservatiivinen kansanpuolue) 23.11.2007–5.4.2009 Pakolais-, maahanmuutto- ja integraatioministeri sekä kirkkoministeri * Birthe Rønn Hornbech (Venstre) 23.11.2007–5.4.2009 ==Lähteet== Luokka:Tanskan hallitukset
Luettelo Atlantin valtameren saarista

Tämä on luettelo Atlantin valtameressä olevista saarista ja saariryhmistä. * Azorit: São Miguel, Angra do Heroísmo, Horta, Pico, Velas, Vila do Porto, Santa Cruz da Graciosa, Santa Cruz das Flores, Vila do Corvo * Etelä-Georgia * Falklandinsaaret * Färsaaret * Guernsey * Hebridit * Irlanti * Islanti * Iso- Britannia * Jersey * Kanariansaaret: El Hierro, Fuerteventura, Gran Canaria, La Gomera, Lanzarote, La Palma, Teneriffa, La Graciosa, Alegranza, Isla de Lobos, Montaña Clara, Roque del Este, Roque del Oeste * Kap Verde: Boa Vista, Sal, Santa Luzia, Santo Antão, São Nicolau, São Vicente, Raso, Branco, Brava, Fogo, Maio, Santiago, Grande, Luís Carneiro, Cima * Madeira * Mansaari * Orkneysaaret * Príncipe * Saint Helena * São Tomé *
Mizugumo Monmon

Mizugumo Monmon (, ’vesihämähäkki Monmon’) on 15 minuuttia kestävä japanilainen animoitu lyhytelokuva. Se julkaistiin 3. tammikuuta 2006. Elokuvan tuotti ja ohjasi Hayao Miyazaki anime-tuotantotalo Studio Ghiblille, ja sen voi nähdä Tokion metropolin Mitakan kaupungissa sijaitsevassa Ghibli- museossa. == Juoni == Mizugumo Monmon perustuu osittain Kemushi no Boro -tarinaan, jonka kanssa Hayao Miyazaki ajatteli työskennellä ennen Prinsessa Mononoken tuotannon aloittamista. Lyhytelokuvan päähenkilö on vesihämähäkki, joka on rakastunut vesimittariin. Vaikka vesimittari aluksi pelkää hämähäkkiä, se tottuu pian hämähäkin läsnäoloon. == Tekniset tiedot == Lyhytelokuvan kuvasuhde on 1,85:1. == Aiheesta muualla == * * Luokka:Studio Ghiblin elokuvat Luokka:Vuoden 2006 japanilaiset elokuvat Luokka:Hayao Miyazakin ohjaamat elokuvat
Electron (ohjelmistokehys)

Electron (aiemmin Atom Shell) on vapaa avoimen lähdekoodin ohjelmistokehys (framework). Sen avulla voi toteuttaa työpöytäohjelmia käyttäen Web- tekniikoita kuten HTML, CSS ja JavaScript). Electronissa käyttöliittymän piirtää Chromium-selainalusta ja toiminnallisuus toteutetaan Node.js- ajoympäristössä.https://www.electronjs.org/ Electronilla tehty sovellus toimii alustariippumattomasti (muun muassa Windowsilla, macOS:llä ja Linuxilla). Electronin kehitti alun perin GitHub Atom-editoria varten. Alustan kehitys ja ylläpito siirtyi OpenJS Foundationille (aiempien JS Foundation ja Node.js Foundation yhdistymisessä syntynyt) vuonna 2019. Electronia käyttävät esimerkiksi Atom, GitHub Desktop, Light Table, Visual Studio Code, Slack, balenaEtcher, Microsoft Teams, Arduino IDE 2.0. Electron on tunnettu raskaudestaan. Chromium voi syödä gigatavuja muistia ja joissakin ohjelmissa jokainen välilehti pyörittää omaa Electron-instanssiaan, joka voi haukata satoja megatavuja muistia.https://www.theregister.com/2021/11/19/friday_foss_fest/ ==Lähteet== Luokka:Ohjelmakirjastot Luokka:GitHub
Maailman lahjakkain tyttö

Maailman lahjakkain tyttö (The Girl with All the Gifts) on scifi- ja kauhuelokuva, joka sai ensi-iltansa vuonna 2016. Sen ohjasi Colm McCarthy ja sen on käsikirjoittanut Mike Carey vuonna 2014 julkaistun samannimisen romaaninsa pohjalta. Elokuvan pääosia näyttelevät Sennia Nanua, Gemma Arterton, Paddy Considine ja Glenn Close. == Juoni == Elokuva kertoo maailman vallanneista zombeista, joilla on aivoissa sieni. Se muuttaa kantajansa nälkäiseksi ja raivohulluksi ja tarttuu puremasta. On kuitenkin lapsia, joiden äiti oli saanut tartunnan ennen synnytystä ja lapsi syntynyt zombina. Heitä pidetään vangittuina sotilastukikohdan bunkkerissa tohtori Caldwell (Glenn Close) tutkittavina. He ovat selleissä tiukasti vartioituina, mutta käyvät päivisin oppitunneilla, joillaa heitä opettaa psykologi Helen Justineau (Gemma Arterton). Luokassa on lahjakas pikkutyttö Melanie (Sennia Nanua), joka pystyy käyttäytymään ihmisten tavoin ja hallitsemaan nälkäänsä. Kun zombit hyökkäävät tukikohtaan se joudutaan evakuoimaan, ja päähenkilöt lähtevät vaaralliselle matkalle kersantti Parksin (Paddy Considine) johdolla zombeja täynnä olevan Lontoon läpi kohti Majakkaa, joka on viimeinen ihmisten hallussa oleva tukikohta ja päämaja. == Näyttelijöitä == Lähde: == Lähteet == == Aiheesta muualla == * * Luokka:Brittiläiset tieteiselokuvat Luokka:Brittiläiset kauhuelokuvat Luokka:Vuoden 2016 brittiläiset elokuvat Luokka:Brittiläiset romaaneihin perustuvat elokuvat
Gyda

Gyda () on kylä ja maalaiskunta Venäjän Jamalin Nenetsian autonomisen piirikunnan Tazin piirissä, Gydan niemimaan pohjoisrannalla, Karanmeren Gydanlahteen laskevan Gydajoen suulla Luoteis-Siperiassa. Gyda sijaitsee linnuntietä noin 681 kilometriä Jamalin Nenetsian pääkaupunki Salehardista koilliseen. Vuoden 2010 väestönlaskennan mukaan koko Tazin kunnallispiirin 16 537 asukkaasta piirin pohjoisosan Gydan maalaiskunnassa asui 3 331 henkeä. Koko kunnallispiiri on ollut erityisesti nenetsien asuinaluetta; nenetsien osuus piirin väestöstä oli 51,7 prosenttia, venäläisten 31,3 prosenttia ja ukrainalaisten 6,9 prosenttia (2002).. Gydojamon kyläneuvosto perustettiin ensimmäisen kerran vuonna 1923. Vuonna 1935-1936 nykyisen Gydan kylän paikalle rakennettiin asutus. == Utrennin LNG-tuotantoalue == Gydan maalaiskunnan alueelta on löydetty maaöljyä ja -kaasua. Näiden luonnonrikkauksien hyödyntämiseksi 2010-luvun loppupuolella käynnistettiin Jamal-LNG-megahankkeen toinen vaihe (; ). Tämän toteuttamiseksi petrokemian suuryritys Novatek on rakentanut Obinlahden itärannalle, Utrenniksi kutsuttuun paikkaan (), 2010- ja 2020-lukujen taitteessa mittavaa nesteytetyn maakaasun (LNG) terminaalia ja kaasuteollisuuden tuotantoaluetta. Hankkeen osana on rakennettu uusi Utrennin kaasusatama ja otettu kesällä 2021 käyttöön Utrennin lentoasema (kansallinen lentopaikkatunnus УСДМ) Gydan maalaiskunnassa. LNG-terminaalin ensimmäisen vaiheen on suunniteltu valmistuvan tuotantokäyttöön vuosien 2023-2024 aikana. Venäjän helmikuussa 2022 aloittaman Ukrainan hyökkäysodan seurauksena LNG-2 -hanke on joutunut pakotteiden piiriin, jolloin useat länsimaiset rahoittajat tai yhteistyökumppanit ovat vetäytyneet hankkeesta. == Katso myös== * Gydanlahti * Gydan niemimaa ==Lähteet== ==Aiheesta muualla== *Tazin piirin kotisivut (tasu.ru) Luokka:Jamalin Nenetsian kylät ja taajamat Luokka:Tazin piiri
Tuija Saresma

Tuija Anna Marjatta Saresma (s. 1968 SulkavaKäsikirja sukupuoleen JYKDOKSaresma, Tuija Kanto Kansalliset toimijatiedot.) on suomalainen kulttuurin- ja sukupuolentutkija ja aktivisti sekä kulttuurintutkimuksen professori Itä-Suomen yliopistossa huhtikuusta 2024 alkaen. ==Elämä ja ura== Saresma kirjoitti ylioppilaaksi Sulkavan lukiosta vuonna 1987 ja sai palkinnon kevään valtakunnallisesta valioaineesta. Vuonna 1996 hän valmistui Jyväskylän yliopistosta yhteiskuntatieteiden maisterina pääaineenaan sosiologia ja filosofian maisterina pääaineenaan yleinen kirjallisuus. Vuonna 2007 hän väitteli Jyväskylän yliopistosta filosofian tohtoriksi nykykulttuurin tutkimuksessa ja sai tunnustuspalkinnon ansiokkaasta väitöskirjasta lukuvuonna 2006–2007.CV Tuija Saresma Saresma toimi Kulttuurintutkimus-lehden päätoimittajana vuosina 2005–2007 ja oli jäsenenä saman lehden toimituskunnassa 2008–2009. Vuonna 2000 hän liittyi Elämäntarina-lehden toimituskuntaan. Saresma on nykykulttuurin tutkimuksen dosentti Jyväskylän yliopistossa, kulttuurintutkimuksen ja erityisesti sukupuolentutkimuksen dosentti Itä-Suomen yliopistossa sekä sukupuolentutkimuksen dosentti Helsingin yliopistossa. Hän on ollut Association for Cultural Studiesin (ACS) ja Kulttuurintutkimuksen seuran hallituksissa. Vuosina 2010–2012 hän toimi Kulttuurintutkimuksen seuran ja vuosina 2020–2021 Sukupuolentutkimuksen seuran puheenjohtajana. Hän on ollut myös Nykykulttuurin tutkimuskeskuksen julkaisusarjan toimituskunnan jäsen.Saresma Tuija, Yliopistonlehtori / Senior Lecturer Jyväskylän yliopisto === Tutkimustoiminta === Vuonna 2020 Saresma julkaisi Jussi Halla-ahon blogikirjoituksia käsittelevän tutkimuksen "Halla- ahon ahdistus ja ironia." Saresma johti valtioneuvoston selvitys- ja tutkimustoiminnan tilaamaa Verkkoviha-hanketta, jossa tutkittiin verkkovihan tuottajia ja levittäjiä. Sitä koskeva tutkimus julkaistiin vuonna 2022. Saresma ym. 2022 Vihapuhetta tutkinut Saresma on itse joutunut moneen kertaan organisoitujen vihakampanjojen kohteeksi. Saresmaa haastatelleen Acatiimi- lehden mukaan tutkijoihin kohdistunut viha ei ole uusi ilmiö, sillä kerrotaan jo Galileo Galilein saaneen 1500–1600-luvun vaihteessa kiviä ikkunaansa. == Kannanottoja == Saresman mukaan tiede ei voi olla täysin objektiivista vaan perustuu aina jonkinlaiseen ideologiaan. Hän kokee velvollisuudekseen ottaa kantaa tutkimiinsa asioihin ja ilmiöihin sekä näkee tutkimuksensa tapanaan harjoittaa aktivismia. == Tunnustukset == Saresma sai tunnustuspalkinnon ansiokkaasta väitöskirjasta lukuvuonna 2006–2007. Tieteentekijöiden liitto palkitsi Saresman Vuoden tieteentekijänä 2022. Samana vuonna hän sai Jyväskylän yliopiston Tiedeviestintäpalkinnon. == Lähteet == * === Viitteet === Luokka:Suomalaiset sukupuolentutkijat Luokka:Kulttuurintutkijat Luokka:Itä-Suomen yliopiston professorit Luokka:Suomalaiset feministit Luokka:Vuonna 1968 syntyneet Luokka:Elävät henkilöt
Oslon joukkoampuminen 2022

Kaksi ihmistä kuoli ja 21 loukkaantui joukkoampumisessa Norjan pääkaupungissa Oslossa yöllä 25. kesäkuuta 2022. Tulitus tapahtui Rosenkrantz’ gatella sijaitsevassa London Pub -nimisessä homobaarissa, viereisessä Per på hjørnet -baarissa, sekä katukeittiössä. Poliisi on tunnistanut hyökkääjäksi 42-vuotiaan iranilaistaustaisen Zaniar Matapourin, joka pidätettiin viisi minuuttia tapahtuman jälkeen. Tekoa tutkitaan islamilaisena terroritekona. Joukkoampuminen tapahtui Oslo Priden aikaan, ja poliisi uskoo, että sen motiivina on homofobinen viha. Tekijä oli poliisin tuttu ja hänellä oli laaja rikosrekisteri kokainin hallussapitämisestä ja väkivallasta. Poliisin mukaan tekijä on mielisairas ja hänellä on todettu olevan paranoidinen skitsofrenia. Tapauksen seurauksena loput paikalliset Pride-tapahtumat peruttiin. Useat tuhannet ihmiset kokoontuivat kuitenkin spontaanisti marssimaan Oslon kaduille samana päivänä. Norjan yleisradioyhtiön NRK:n mukaan tekijä on ollut yhteydessä tunnettuun ääri-islamistiin, joka oli hieman ennen ampumistapausta jakanut sosiaalisessa mediassa kuvan palavasta sateenkaarilipusta ja kehotuksia tappaa homoseksuaaleja. Norjan työväenpuolueen nuorisojärjestön entisen puheenjohtajan Eskil Pedersenin mukaan London Pub -baarin asiakkaiden joukossa oli monia Utøyan saaren joukkomurhasta selviytyneitä. Mourning flowers at C.J.Hambros plass after shootings.jpg|Uhrien muistoksi tuotuja kukkia Oslossa ampumisen jälkeisenä aamuna. == Lähteet == Luokka:Vuoden 2022 rikokset Luokka:Joukkosurmat Luokka:Oslon historia
Fellow Pankki

Alisa Pankki Oyj (24.4.2022 asti Fellow Pankki) aloitti toimintansa huhtikuussa 2022, kun joukkorahoitus- ja vertaislainapalvelu Fellow Finance Oyj yhdistyi Evli Pankin talletuspankkitoimintaa jatkavan Evli Pankki Oyj:n kanssa. Järjestelyn myötä uuden pankin osakkeet listattiin Nasdaq Helsingin päälistalle. Osakkeiden kaupankäyntitunnus on ALISA. Marraskuussa 2022 pankin luottokanta oli yhteensä 159,4 miljoonaa euroa ja talletuskanta 252,7 miljoonaa euroa. == Liiketoiminta == Alisa Pankki asiakaslähtöinen, digitaalinen pankki, joka tarjoaa pankki- ja rahoituspalvelut yksityishenkilöille ja pk-yrityksille digitaalisissa kanavissa ilman perinteistä konttoriverkostoa. Palvelut sisältävät muun muassa vakuudettoman lainan kuluttajille, yrityslainan, laskurahoituksen sekä erilaiset talletustilit ja verkkokaupan maksutavat. == Lähteet == == Aiheesta muualla == * www.alisapankki.fi/ Luokka:Suomalaiset pankit Luokka:Suomalaiset pörssiyhtiöt
Antipajuta

Antipajuta () on kylä ja maalaiskunta Venäjän Jamalin Nenetsian autonomisen piirikunnan Tazin piirissä, Gydan niemimaan lounaisrannalla, Obinlahden kaakkoisen Tazinlahden pohjoisrannan lähellä, kymmenkunta kilometriä Pajutajokea ylävirtaan, Luoteis-Siperiassa. Antipajuta sijaitsee linnuntietä noin 517 kilometriä Jamalin Nenetsian pääkaupunki Salehardista koilliseen. Vuoden 2010 väestönlaskennan mukaan koko Tazin kunnallispiirin 16 537 asukkaasta Antipajutan maalaiskunnassa asui 2 545 henkeä. Koko kunnallispiiri on ollut erityisesti nenetsien asuinaluetta; nenetsien osuus piirin väestöstä oli 51,7 prosenttia, venäläisten 31,3 prosenttia ja ukrainalaisten 6,9 prosenttia (2002). Venäläisen historiankirjoituksen mukaan Antipajuta perustettiin vuonna 1926 alkujaan kauppapaikaksi, joka palveli seudun metsästäjien, poronhoitajien ja kalastajien tarpeita. Tämän myötävaikuttamana nomadien leirejä, pysyvämpää asutusta ja toimeliaisuutta alkoi keskittyä lähistölle. Kylä kasvoi. Vuonna 1935 perustettiin Antipajutan tundran ensimmäinen koulu, joka edisti luku- ja kirjoitustaidon kehittymistä nomadiväestössä. 1930-luvulla perustettiin myös porotalouskollektiivi, jonka palveluksessa oli eläinlääkäri. 1940-luvun alkuvuosina perustettiin kalatehdas, kylä sai ensimmäiset katuvalot, käynnistettiin elokuvakerho ja rakennettiin radioyhteys Moskovaan. 1944 perustettiin kyläneuvosto. Kylä sijaitsi Pajutajoen rannalla noin 7 kilometriä Tazinlahdesta yläjuoksulle päin. Koska kalastajien piti soutaa saaliinsa kanssa tämä matka vastavirtaan, sijaintia pidettiin työläänä kalastajille. ==Lähteet== ==Aiheesta muualla== *Tazin piirin kotisivut (tasu.ru) Luokka:Jamalin Nenetsian kylät ja taajamat Luokka:Tazin piiri
First Kill

First Kill on Victoria Schwabin luoma amerikkalainen yliluonnollinen teini- draamasarja, jonka pääosia esittävät Sarah Catherine Hook ja Imani Lewis. Se sai ensi-iltansa 10. kesäkuuta 2022 Netflixissä. Sarja perustuu Schwabin samannimiseen novelliin. == Jaksot == ; Ensimmäinen tuotantokausi #First Kiss #First Blood #First Fight #First Date #Firts Love #First Severing #First Goodbye #First Betrayal Lähde: Sarjan suosiosta huolimatta Netflix teki kuukauden kuluttua sen ensi-illasta päätöksen ettei siihen tehdä toista kautta. == Tuotanto == === Kehitys === Netflix antoi tuotannolle 15. lokakuuta 2020 sarjatilauksen, joka koostui kahdeksasta tunnin mittaisesta jaksosta. Sarjan on luonut Victoria Schwab, joka myös tuotti sen yhdessä Felicia D. Hendersonin, Emma Robertsin ja Karah Preissin kanssa. First Kill perustuu Schwabin samannimiseen novelliin. Schwab ja Henderson ovat jaksojen käsikirjoittajia. Sarja on Robertsin ja Preissin Belletrist Productions -yhtiön ensimmäinen tuotanto. 21. huhtikuuta 2021 ilmoitettiin, että Jet Wilkinson ohjaa sarjan kaksi ensimmäistä jaksoa. Sarja julkaistiin 10. kesäkuuta 2022 == Juoni == Teini-ikäisen vampyyri Julietten on aika tehdä ensimmäinen tapponsa, jotta hän voi ottaa paikkansa voimakkaan Legacy- vampyyrien perheensä joukossa, jotka ovat Lilithin jälkeläisiä, jotka päättivät ottaa käärmeen pureman Eedenin puutarhassa. Juliette tutustuu uuteen tyttöön, nimeltä Calliope. Hän ja Calliope rakastuvat, mutta Juliette saa Calliopesta selville kauhean asian. Hän osoittautuu The Guardian Guildin hirviönmetsästäjäksi, jotka etsivät ja tappavat vampyyreista. Molemmat huomaavat, että toista ei ole niin helppo tappaa ja mutta toiseen on valitettavan helppo rakastua. == Näyttelijät ja hahmot == === Päähenkilöt === === Toistuvat henkilöt === == Lähteet == == Aiheesta muualla == * * * Luokka:2020-luvun yhdysvaltalaiset nuortendraamasarjat Luokka:Kirjoihin perustuvat televisiosarjat Luokka:Netflix-alkuperäissarjat Luokka:Vampyyrisarjat
Patient Number 9

Patient Number 9 on englantilaisen heavy metal -laulaja Ozzy Osbournen kolmastoista studioalbumi. Se julkaistiin 9. syyskuuta 2022 Epic Recordsin kautta. Albumin nimikkokappale on julkaistu singlenä. Kappaleeseen on Todd McFarlanen ohjaama video. Albumin toisena singlenä julkaistiin kappale "Degradation Rules", ja kolmantena "Nothing Feels Right". == Kappaleet == # # # # # # # # # # # # # == Kokoonpano == * Ozzy Osbourne – laulu, huuliharppu * Zakk Wylde – kitara (kappaleet 1-3, 6-9, 11, 12) ==== Muut muusikot ==== * Andrew Watt – kitara (kaikki kappaleet), tuotanto * Jeff Beck – kitara (kappaleet 1, 6) * Mike McCready – kitara (kappale 2) * Tony Iommi – kitara (kappaleet 4, 10) * Eric Clapton – kitara (kappale 5) * Josh Homme – kitara (kappale 12) * Robert Trujillo – bassokitara (kappaleet 1, 3, 4, 6, 7, 9-12) * Duff McKagan – bassokitara (kappaleet 2, 5) * Chris Chaney – bassokitara (kappale 8) * Taylor Hawkins – rummut (kappaleet 3, 7, 12) * James Poyser – urut (kappaleet 5, 7) == Lähteet == == Aiheesta muualla == * * Luokka:Ozzy Osbournen albumit Luokka:Vuoden 2022 albumit
Euterpe (täsmennyssivu)

Euterpe voi tarkoittaa seuraavia asioita: * Euterpe, musiikin muusa kreikkalaisessa mytologiassa * assaipalmut (Euterpe), palmukasvisuku * 27 Euterpe, eräs suurista asteroideista * Euterpe, vuosina 1900–1905 ilmestynyt suomenruotsalainen kulttuurilehti * Euterpe-ryhmä, Euterpe-lehden ympärille 1900-luvun alussa muodostunut suomenruotsalaisten kirjailijoiden ja taiteilijoiden ryhmä.
Oskar Ludvig Palmgren

Oskar Ludvig Palmgren (18. helmikuuta 1843 Paimio – 6. tammikuuta 1908 Helsinki) oli suomalainen juristi ja Helsingin oikeuspormestari.Ylioppilasmatrikkeli 1853–1899 : Oskar Ludvig PalmgrenKuolleita, Helsingin Sanomat, 07.02.1908, nro 31, s. 3, Kansalliskirjaston digitaaliset aineistot Palmgrenin vanhemmat olivat Paimion kappalainen, varapastori Karl Fredrik Palmgren (1798–1882) ja Antoinette Amalia Forsström (k. 1877). Hän pääsi ylioppilaaksi 1863 Turun kymnaasista ja suoritti Helsingin yliopistossa tuomarintutkinnon 1866. Palmgren sai varatuomarin arvon 1869.Yrjö Kotivuori, Ylioppilasmatrikkeli 1640–1852: Karl Fredrik Palmgren. Verkkojulkaisu 2005. Luettu 25.6.2022. Palmgren tuli Helsingin maistraatin palvelukseen vuonna 1870 aluksi maistraatin sihteeriksi ja julkiseksi notaariksi. Hänestä tuli oikeusneuvosmies 1874 ja kunnallisneuvosmies 1875. Helsingin oikeuspormestariksi Palmgren nimitettiin 1887 ja hän oli tässä virassa kuolemaansa saakka. Palmgren oli naimisissa vuodesta 1869 Agnes Maria Elisabet Renvallin (k. 1907) kanssa. Heidän poikansa oli ornitologi, Korkeasaaren eläintarhan intendentti ja Suomen ensimmäinen valtion luonnonsuojeluvalvoja Rolf Palmgren.Ylioppilasmatrikkeli 1853–1899 : Rolf Palmgren == Lähteet == Luokka:Suomalaiset juristit Luokka:Helsingin pormestarit ja kaupunginjohtajat Luokka:Vuonna 1843 syntyneet Luokka:Vuonna 1908 kuolleet
Lattahai

Lattahai (Deania calcea) on pistinhaihin kuuluva kalalaji. Lajia tavataan syvistä vesistä kaikista valtameristä. ==Koko ja ulkonäkö== Lattahai voi kasvaa suurimmillaan 120-127 cm pitkäksi. Ruumiinmuodoltaan laji on pitkänomainen ja hoikka. Sen kuono on hyvin pitkä ja litteä. Kalan silmät ovat väriltään vihreät. Selkäeviä on kaksi, joista taaimmainen on korkeampi ja lyhyempi. Molempien selkäevien edessä on piikki. Lattahai on väriltään tumman ruskea tai tumman harmaa ja ihossa on pieniä piikkejä. ==Levinneisyys ja elintavat== Lattahain levinneisyysalue on laaja mutta hyvin laikuttainen, ja sitä tavataan niin Atlantista, Intian valtamerestä kuin Tyynestämerestäkin. Kala liikkuu useimmiten 400-1 000 metrin syvyydessä ja syvimillään sitä on tavattu 1 500 metrin syvyydestä. Lajin ravintoa ovat erityisesti kalat mutta se syö myös äyriäisiä ja mustekaloja. Lattahai on vivipaarinen ja kerrallaan syntyy 6-12 poikasta. Lattahaita kalastetaan kaupallisesti. Siitä hyödynnetään lihan lisäksi runsaasti skvaleenia sisältävä maksa, josta tehdään öljyä. Kalastuksen vuoksi lattahaikannat ovat laskussa ja laji luokitellaan silmälläpidettäväksi. ==Lähteet== Luokka:Hait
Stor-Taipale

Stor-Taipale on vuonna 1864 rakennettu asuinrakennus Naantalin vanhassa kaupungissa, Varsinais-Suomessa. Rakennus kuuluu osaksi Naantalin vanhan kaupungin valtakunnallisesti merkittävää rakennettua kulttuuriympäristöä ja on siten suojeltu. Rakennusta on jatkettu lisäsiivellä vuonna 1995. Samalla tontilla Stor-Taipaleen kanssa sijaitsee toinen asuintalo Lill-Taipale. == Lähteet == Luokka:Naantalin asuinrakennukset Luokka:Suomen 1800-luvulla rakennetut rakennukset ja rakennelmat Luokka:Naantalin suojellut rakennukset
Viasvesi

Viasvesi on kylä Porissa. Viasveden kylä sijaitsee Porin kaupungin lounaiskulmassa. Se oli osa Porin maalaiskuntaa, joka liitettiin Porin kaupunkiin vuonna 1967. Kylässä on 191 asukasta (2017) . Viasveden kylä muodostui vasta 1700-luvun lopulla preiviikiläisten liikamaasta, niin Viasvesi oli ennen osa Preiviikiä. Vielä nykyisinkin ovat Preiviikin ja Viasveden maat sekaisin sen mukaan, mistä ne aikoinaan erotettiin. Viasvedellä on Teljän Radioamatöörien amatööriradioasema. ==Lähteet== Luokka:Porin kylät
Luolalan kartano

Luolalan kartano on Naantalissa, Varsinais-Suomessa sijaitseva kartano. Kartanon nykyinen päärakennus on valmistunut 1800-luvulla ja se käsittää 600 asuinneliötä. Kartanossa on muun muassa kuusi makuuhuonetta, ruokasali ja kolme oleskeluhuonetta. == Historia == Luolalan tila mainitaan ensimmäisen kerran kirjallisissa lähteissä vuonna 1424. Tila sai rälssioikeudet vuonna 1441 kuningas Kristofferilta. Kartanon viimeisenä rusthollarina toimi vuodesta 1884 Aaron Karlström. Naantalin kaupunki omisti Luolalan kartanon vuodesta 1986 ja siellä toimi emäntäkoulu vuoteen 2003 asti. Vuodesta 2003 rakennus on ollut yksityisomistuksessa ja toiminut yhden perheen yksityisasuntona. Tätä ennen kartanoon oli myös remontoitu asunnot viidelle eri perheelle. Rakennus on kuitenkin palautettu yhden perheen asunnoksi sittemmin. Asuintilaa rakennuksessa on kolmessa kerroksessa 600 neliötä. Kaiken kaikkiaan neliöitä löytyy 1 000. == Lähteet == Luokka:Naantalin kartanot Luokka:Suomen 1800-luvulla rakennetut rakennukset ja rakennelmat
Skuugi Darlings

Skuugi Darlings on suomalainen Oulussa toimiva rockyhtye, joka on perustettu vuonna 2014. Skuugi Darlingsissa soittavat Jarmo Heikkinen (kitara, huuliharppu, laulu), Petri Laukka (basso) ja Juha Seilonen (rummut). Skuugien kanssa on keikkaillut muun muassa Jyrki Mäki Radiopuhelimet-yhtyeestä. Heikkinen on aiemmin soittanut muun muassa Ramblersissa, The Bootseissa ja Kauko Röyhkän kanssa. Musiikillinen kivijalka on 1970-luvun rockissa. Nimi Skuugi Darlings tulee rocklegenda Remu Aaltosen tavasta huudahtaa ”skuugi darling just tyttö my pylly”. Remu on keikkaillut ja levyttänyt Skuugi Darlingsin kanssa. Remun ja Skuugien yhteinen lp-levy Rocking All Life Long (Ainoa) julkaistiin syyskuussa 2021. Levy sai myönteiset arviot ja sijoittui myyntilistalla kolmanneksi ilmestyttyään. Levyltä julkaistiin Cisse Häkkisestä kertova single "You’ve Been Knockin’". ==Lähteet== Luokka:Suomalaiset rockyhtyeet
Oregonin rajakiista

Oregonin rajakiista () oli rajakiista Yhdysvaltojen ja Ison-Britannian välillä 1800-luvun alussa, jossa molemmat halusivat nykyisen Oregonin, Washingtonin ja osan Brittiläisestä Kolumbiasta. Kiista ratkaistiin vuonna 1846, kun Yhdysvallat sai alueet Oregonin sopimuksen mukaisesti. Luokka:Kiistanalaiset alueet Luokka:Kanadan historia Luokka:Yhdysvaltain historia Luokka:Kanadan ja Yhdysvaltain raja Luokka:Oregonin historia Luokka:Washingtonin historia
Leo Petrell

Leo Juhani Petrell (9. syyskuuta 1939 Ypäjä – 25. toukokuuta 2022 Vantaa) oli suomalainen painija ja ammattilaisnyrkkeilijä. "Leksa" Petrell edusti Ypäjän Yllätystä ja vuodesta 1957 Helsingin Paini-Miehiä. Hän saavutti vapaapainissa SM-pronssia alle 78 kilon sarjassa vuonna 1968 ja kreikkalais-roomalaisessa painissa SM-hopeaa alle 82 kilon sarjassa vuonna 1970. Petrell otteli vuonna 1964 kesken painiuransa ammattilaisnyrkkeilijänä kaksi ottelua ja voitti molemmat. == Lähteet == Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Suomalaiset nyrkkeilijät Luokka:Vuonna 1939 syntyneet Luokka:Vuonna 2022 kuolleet
Derek Pugh

Derek Charles Pugh (8. helmikuuta 1926 Tooting – 2. toukokuuta 2008 Tooting) oli brittiläinen 400 metrille erikoistunut pikajuoksija ja Euroopan mestari. Pugh voitti 400 metrillä ja 4 × 400 metrin viestissä Euroopan mestaruudet Brysselissä 1950. Neljä vuotta aikaisemmin Oslon EM-kilpailuissa Pugh sijoittui 400 metrillä pronssille ja saavutti pitkässä viestissä hopeaa. Hän kilpaili kummallakin matkalla myös Lontoon kesäolympialaisissa 1948.Olympediahttp://trackfield.brinkster.net/Profile.asp?ID=5405&Gender;=M == Lähteet == * === Viitteet === == Aiheesta muualla == * Luokka:Brittiläiset pikajuoksijat Luokka:Vuonna 1926 syntyneet Luokka:Vuonna 2008 kuolleet
Jääkiekon 4. divisioonan maailmanmestaruuskilpailut 2022

Jääkiekon 4. divisioonan maailmanmestaruuskilpailut 2022 pelattiin 3.–8. maaliskuuta Biškekissä. Sarjan ensimmäisen sijan voittajan lisäksi kisoista nousi myös hopealle yltänyt joukkue 3. divisioonan B-lohkoon. Koska sekä vuoden 2020 että 2021 maailmanmestaruuskisat peruttiin koronaviruspandemian vuoksi, vuoden 2022 kisat olivat ensimmäiset, jolloin 4. divisioonan maailmanmestaruuskilpailut pelattiin. Turnauksen voitti Kirgisia. Venäjä ja Valko-Venäjä eivät pelanneet maailmanmestaruuskisojen pääsarjassa, koska Venäjän hyökkättyä Ukrainaan maat suljettiin kisoista. Näin ollen alemmista divisioonista nousi ylempiin divisiooniin useita joukkueita. 4. divisioonan kisoista nousi siis kaksi joukkuetta 3. divisioonan B-ryhmään. == Joukkueet == * Kirgisia * Iran * Singapore * Malesia * Kuwait * Filippiinit Vetäytyi turnauksesta koronaviruspandemian vuoksi. == Lopputulokset == Sija Maajoukkue Ottelut V H JAV JAH TM PM ME P Karsinta tai putoaminen 1\. Kirgisia 4 4 0 0 0 64 2 +62 12 Nousivat 3. divisioonan B-lohkoon vuodeksi 2023 2\. Iran 4 3 1 0 0 22 20 +2 9 3\. Singapore 4 2 2 0 0 14 22 –8 6 4\. Malesia 4 1 3 0 0 11 39 –28 3 5\. Kuwait 4 0 4 0 0 4 32 –28 0 6\. Filippiinit 0 0 0 0 0 0 0 0 Vetäytyi koronaviruspandemian vuoksi == Lähteet == Luokka:Jääkiekon 4. divisioonan maailmanmestaruuskilpailut Luokka:Vuoden 2022 jääkiekko